OpenLLM-France/wikimedia huggingface dataset:
# Unicorn Rosa Invisible

La Unicorn Rosa Invisible és la deessa d'una paròdia de religió. La tesi principal d'aquesta creença es relaciona amb el fet que és, paradoxalment, rosa i invisible alhora, essent per tant una sàtira de diverses tesis teistes.
Es considera que realment no hi ha gent que cregui realment en l'existència de la Unicorn, però va ser un fenomen molt popular fer veure que es creia en ella, sobretot en fòrums d'Internet de tendència atea, sobretot com una crítica de les creences religioses i els seus arguments. Aquesta professió de fe subratlla la idea que és força difícil refutar declaracions de creença amb fenòmens que es troben fora de l'abast de la percepció humana.

## Referències

* ↑ Narciso, Dianna. Like Rolling Uphill: Realizing the Honesty of Atheism. Media Creations, 01-03-2004. ISBN 1-932560-74-2.
* ↑ Maartens, Willie. Mapping Reality: A Critical Perspective on Science and Religion. iUniverse, 01-06-2006. ISBN 0-595-40044-2.
# Campionat del món de ciclisme en pista de 1938

El Campionat Mundial de Ciclisme en Pista de 1938 es va celebrar a Amsterdam (Països Baixos) del 27 d'agost al 4 de setembre de 1938.
Les competicions es van celebrar a l'Estadi Olímpic d'Amsterdam. En total es va competir en 3 disciplines, 2 de professionals i 1 d'amateurs.

## Resultats
### Professional

| Prova | | | |
| Velocitat individual | Arie van Vliet Països Baixos | Jef Scherens Bèlgica | Albert Richter Tercer Reich |
| Darrere moto | Erich Metze Tercer Reich | Walter Lohmann Tercer Reich | Edoardo Severgnini Itàlia |

#### Amateur

| Prova | | | |
| Velocitat individual | Johan Van Der Vijver Països Baixos | Bruno Loatti Itàlia | Jan Derksen Països Baixos |

## Medaller

| Pos. | País | Or | Plata | Bronze | Total |
| 1 | Països Baixos | 2 | 0 | 1 | 3 |
| 2 | Tercer Reich | 1 | 1 | 1 | 3 |
| 3 | Itàlia | 0 | 1 | 1 | 2 |
| 4 | Bèlgica | 0 | 1 | 0 | 1 |

## Enllaços externs

* Resultats a la web de l'UCI
* World Championship Track Cycling (anglès)
# La Vila de Perdiguers

La Vila de Perdiguers és una masia situada al municipi de Castellar de la Ribera, a la comarca catalana del Solsonès. A uns metres d'aquesta, hi ha el Santuari de Savila.

## Enllaços externs

* Fototeca del Solsonès: Article referit a aquesta masia
# Javan

Segons el llibre del Gènesi, capítol desè, Javan és el fill de Gómer i pare d'Elixà, Tarsís, els quitites i els rodanites.
Segons Flavi Josep, que reprodueix una creença tradicional, Javan era l'avantpassat dels grecs, cosa que repeteix Isidor de Sevilla a les Etimologies. El nom de Javan s'aplicava també a Grècia i als grecs en general, ja que es relacionava amb els jonis (grec antic Ἴωνες Iōnes, grec homèric Ἰάονες Iáones; grec micènic *Ιναϝονες). En època moderna es creia que l'heroi mític Ió, ancestre dels jonis, era aquest Javan.

## Referències

* ↑ Gènesi. X, 2
* ↑ Primer llibre de les Cròniques. I, 7
* ↑ Etymologiae. IX, 2. 28
* ↑ Robertson, E «Notes on Javan». The Jewish Quarterly Review, 20, 3, 1908, pàg. 469.
# Miquel d'Agullana (desambiguació)

Miquel d'Agullana és el nom dels següents personatges:
* Miquel d'Agullana (?-1581), darrer abat comendatari del Monestir de Sant Joan de les Abadesses i oncle de:
* Miquel d'Agullana (1549-1597), ardiaca d'Empordà i canonge de Girona.
# Retorn a l'infern (pel·lícula de 2001)

Retorn a l'infern (títol original: Going Back) és un telefilm canadenc dirigit per Sidney J. Furie i difós el 2001. Ha estat doblada al català

## Argument

Trenta anys després, una periodista, Kathleen, torna al lloc dels combats dels veterans del Vietnam: una confrontació dolorosa amb la realitat, malgrat el temps passat, sobretot per certes ferides no tancades. El treball de Kathleen dona així un gir inesperat quan descobreix que el Capità Ramsey va ser acusat de transmetre una informació errònia per a un bombardeig, el resultat del qual va ser la mort dels seus propis homes. Es decideix llavors a investigar els fets i a poc a poc va descobrint la veritat, fins a arribar a aquell fatídic dia...

## Repartiment

* Casper Van Dien: Capità Ramsey
* Jaimz Woolvett: Tex
* Bobby Hosea: Ray
* Joseph Griffin: Red Fuentes
* Kenny Johnson: Jimmy Joe
* Carré Otis: Kathleen
* Daniel Kash: Eric
* Martin Kove: pare Brazinski
* Austin Farwell: Doc Jordan
* Jason Blicker: Fred
* Jim Morse: Gunny Bailey
* Deborah Zoe: Irene
* Pablo Espinosa: Chico

## Referències

* ↑ S.A., (ASI) Corporació Catalana de Mitjans Audiovisuals,. «ésAdir > Filmoteca: pel·lícules > Retorn a l'infern». [Consulta: 1r juliol 2018].
* ↑ «Going Back» (en anglès). [Consulta: 1r juliol 2018].
# Megàrida

La Megàrida (grec antic: Μεγαρίς) fou el territori de la polis de Mègara. Es tracta d'un petit territori de l'antiga Grècia que ocupava una bona part de l'istme de Corint, entre les muntanyes del Citeró i Acrocorint. Cap al nord el territori era separat de Beòcia pel Citeró, i cap a l'est i el nord-est per la cadena muntanyosa de les Cèrates que la separaven de l'Àtica, amb el límit al riu Iapis.
Era un país muntanyós, amb una sola plana, on se situava la ciutat de Mègara, coneguda com la Plana Blanca (grec antic: Λευκὸν πεδίον). Mègara era la sola població important; tenia un port, Nisea, al sud de la ciutat. Altres localitats dependents eren Egòstena i Peges, al golf de Corint, i Tripodisc, a l'oest; al nord-oest, a la Serralada Geranea, hi havia una fortalesa que rebia aquest mateix nom. Altres localitats del territori, de situació desconeguda, foren Falicont, Policne, Fibalis i Rus (grec antic: Ῥοῦς).

## Referències

* ↑ Smith, William (ed.). «Megara». Dictionary of Greek and Roman Geography (1854). [Consulta: 6 desembre 2022].
# Un amic per a en Frank

Un amic per a en Frank (originalment en anglès, Robot & Frank) és una pel·lícula de comèdia i drama de ciència-ficció estatunidenca de 2012 dirigida per Jake Schreier i escrita per Christopher Ford. Ambientada en un futur proper, se centra en la figura d'en Frank Weld, un lladre de joies envellit, interpretat per Frank Langella, el fill del qual li compra un robot domèstic. Distant en un principi, en Frank s'acaba entenent amb el robot quan s'adona que pot utilitzar-lo per reiniciar la seva trajectòria com a lladre. Un amic per a en Frank va ser el primer llargmetratge tant de Schreier com de Ford, i va rebre elogis de la crítica pel guió, producció i interpretació. Va guanyar el premi Alfred P. Sloan al Festival de Cinema de Sundancee 2012, empatant amb la pel·lícula del Caixmir Valley of Saints de Musa Syeed. El robot va ser creat per la companyia d'efectes especials Alterian, Inc., propietat de Tony Gardner. Està doblada i subtitulada en català.

## Repartiment

* Frank Langella com a Frank Weld
* Susan Sarandon com a Jennifer
* Peter Sarsgaard com a robot (veu en anglès)
* Rachael Ma com a robot (cos)
* James Marsden com a Hunter Weld
* Liv Tyler com a Madison Weld
* Caine Sheppard com a Ryan
* Jeremy Strong com a Jake
* Jeremy Sisto com a Sheriff Rowlings
* Katherine Waterston com a botiguera
* Ana Gasteyer com a botiguera
* Joshua Ormond com a Flattop

## Referències

* ↑ «Un amic per a en Frank». Ésadir.cat. [Consulta: 6 gener 2022].
* ↑ «Un amic per a en Frank». Goita què fan, ara!. [Consulta: 1r juliol 2023].
* ↑ Anderson, John. Robot & Frank. RBL, 22 gener 2012.
* ↑ Handelman, Jay. «'Robot & Frank' offers an easygoing, gentle charm». Ars Sarasota, 04-04-2012.

## Enllaços externs

* Entrevista de ràdio on Frank Langella parla de la pel·lícula a Fresh Air (39 minuts; 2013)
# Campionat del món de ciclisme en pista de 1946

El Campionat Mundial de Ciclisme en Pista de 1946 es va celebrar a Zúric (Suïssa) del 24 d'agost a l'1 de setembre de 1946.
Les competicions es van celebrar a l'Oerlikon Velodrome de Zúric. En total es va competir en 5 disciplines, 3 de professionals i 2 d'amateurs.

## Resultats
### Masculí
#### Professional

| Prova | | | |
| Velocitat individual | Jan Derksen Països Baixos | Georges Senfftleben França | Arie van Vliet Països Baixos |
| Persecució individual | Gerrit Peters Països Baixos | Roger Piel França | Arne Werner Pedersen Dinamarca |
| Darrere moto | Elio Frosio Itàlia | Jacques Besson Suïssa | Louis Chaillot França |

#### Amateur

| Prova | | | |
| Velocitat individual | Oscar Plattner Suïssa | Axel Schandorff Dinamarca | Cornelis Byster Països Baixos |
| Persecució individual | Roger Rioland França | Børge Gissel Dinamarca | Harald Janemar Suècia |

## Medaller

| Pos. | País | Or | Plata | Bronze | Total |
| 1 | Països Baixos | 2 | 0 | 2 | 4 |
| 2 | França | 1 | 2 | 1 | 4 |
| 3 | Suïssa | 1 | 1 | 0 | 2 |
| 4 | Itàlia | 1 | 0 | 0 | 1 |
| 5 | Dinamarca | 0 | 2 | 1 | 3 |
| 6 | Suècia | 0 | 0 | 1 | 1 |

## Enllaços externs

* Resultats a la web de l'UCI
* World Championship Track Cycling (anglès)
# Serrat de la Vall (Castellcir)

El Serrat de la Vall és un serrat del terme municipal de Castellcir, a la comarca del Moianès.
Està situat en el sector sud-oest del terme, on s'estén de sud-oest a nord-est, entre la Rompuda de la Vall, al sud-oest, i el Pla de la Llosa, al nord-est. Pel seu extrem nord-oriental discorre el Camí de Santa Coloma Sasserra, i al nord té el Sot del Cinto. En surt, cap al nord-oest, el Serrat del Molí Vell, que és, de fet, un contrafort seu. És a prop i al nord-oest del poble de Castellcir, i al nord de la Casanova de la Vall.

## Etimologia

Aquesta serra deu el nom a la masia de la Vall, al seu nord i en terres de la qual es trobava.

## Enllaços externs

* El Serrat de la Vall en el seu entorn, a l'Institut Cartogràfic de Catalunya
# Font de Castellitx de la Pau

La font de Castellitx de la Pau és una font que es troba a la possessió de Castellitx de la Pau, al terme municipal d'Algaida, a Mallorca. És una font de mina o qanat amb una longitud d'uns 90 m i amb 4 pous d'aireig.
Al llarg del recorregut de la galeria manté una amplada de devers 60 cm, però presenta alçades molt diverses entre 40 cm i 150 cm. Té part amb coberta de volta, a doble vessant i allindanada. Té zones picades directament a la roca, altres paredades en sec i una zona afegida davant el portal que és acabada amb carreus de marès. El pou mare es troba adossat a una paret seca, no té coll, és rectangular i de petites dimensions. Antigament amb la seva aigua es movia un molí hidràulic.

## Referències

* ↑ Morell Pol, A. «de Castellitx de la Pau». Fonts de Tramuntana. [Consulta: 6 novembre 2016].
# Miquel Xirau i Borrell

Miquel Xirau i Borrell (Mataró, 6 d'octubre de 1930 - Mataró, 19 de juliol de 2005) fou un futbolista català de les dècades de 1950 i 1960.

## Trajectòria

Després de jugar a la seva ciutat natal, l'any 1947 fou fitxat pel RCD Espanyol, qui el cedí inicialment a la Penya Saprissa, per passar durant la mateixa temporada a la SD Espanya Industrial. La següent temporada fou cedit al RCD Mallorca i a continuació temporada i mitja al Girona FC. El març de 1951 debutà amb el primer equip de l'Espanyol a la lliga, disputant 14 partits en temporada i mitja, on marcà 4 gols, i 3 partits més de copa. La temporada 1952-53 tornà a anar cedit, aquest cop a la UE Sant Andreu.
La temporada 1953-54 la jugà a la Balompédica Linense, on fou el màxim golejador de la categoria. Els seus millors anys els va viure a l'Hèrcules CF, on fou titular durant tres temporades, dues de les quals a primera divisió. Després jugà dues temporades al Reial Oviedo, de les quals fou titular la primera d'elles, a Segona Divisió, però disputà pocs partits la segona, a Primera. La temporada 1959-60 la disputà a l'Aviles Industrial, i el 1960 retornà al CE Mataró, on jugà fins a 1967.
Un cop es retirà de la pràctica del futbol esdevingué entrenador, dirigint diversos club modestos catalans, com el CE Mataró (diverses etapes), el CD Blanes (durant 5 temporades), el CF Badalona o el CE Premià.

## Referències

* ↑ «Luto en Mataró». Mundo Deportivo, 20-07-2005. [Consulta: 1r abril 2015].
* 1 2 3 4 5 6 7 8 «Al habla con el mataronés Miguel Xirau». Mundo Deportivo, 03-09-1960. [Consulta: 1r abril 2015].
* 1 2 3 «Fitxa de Xirau». Periquito.cat. [Consulta: 1r abril 2015].
* ↑ «Xirau recibe su trofeo 46 años después». Mundo Deportivo, 16-12-2000. [Consulta: 1r abril 2015].
* ↑ «Desde Mataró». Mundo Deportivo, 16-09-1960. [Consulta: 1r abril 2015].
* ↑ «Nuevo entrenador del CD Mataró». Mundo Deportivo, 10-03-1967. [Consulta: 1r abril 2015].
* ↑ «Miguel Xirau dirige la nueva "orquesta Mataró"». Mundo Deportivo, 25-08-1983. [Consulta: 1r abril 2015].
* ↑ «Mataro, Xirau dimitió». Mundo Deportivo, 30-10-1985. [Consulta: 1r abril 2015].
* ↑ «El Blanes, en la élite del fútbol regional». Mundo Deportivo, 26-07-1971. [Consulta: 1r abril 2015].
* ↑ «El histórico Badalona a la búsqueda de la categoría nacional». Mundo Deportivo, 03-08-1974. [Consulta: 1r abril 2015].
* ↑ «Echó a andar el Premià de Mar». Mundo Deportivo, 13-08-1976. [Consulta: 1r abril 2015].

## Enllaços externs

* Perfil a BDFutbol
# Robersart

Robersart és un municipi francès, situat a la regió dels Alts de França, al departament del Nord. L'any 2006 tenia 164 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 135 | 152 | 150 | 144 | 137 | 170 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 2001- | André Jacquinet | |
# Julià

Julià és el nom dels següents personatges:
* Julià l'Apòstata o Flavi Claudi Julià, emperador romà
* Julià (militar), oficial militar romà del temps de l'emperador Còmmode.
* Teti Julià, militar i magistrat romà
* Julià el Mag, destacat filòsof neoplatònic del segle II
* Julià l'Egipci, governador d'Egipte i poeta romà d'Orient
* Julià de Cesarea, sofista grec
* Julià (gramàtic), gramàtic grec
* Julià (orador), orador grec
* Antoni Julià, orador romà
* Marc Aquil·li Julià, magistrat romà
* Julià Eclanense, escriptor d'història del segle V
* Julià (jurista), jurista grecoromà
* Julià d'Alexandria, metge grec egipci
* Salvi Julià, eminent jurista romà del temps d'Adrià i els Antonins
* Julià d'Halicarnàs, bisbe d'Halicarnàs al segle vi
* Julià (bisbe de Tortosa), entre 580 i 589
* Julià Maunoir, prevere i beat bretó
* Estel Julià, escriptora valenciana (1962-)
# Tsundí

«Tsundí» té aquests significats:
* Tsundí (Agvali), localitat de la república del Daguestan, a Rússia
* Tsundí (Mekhelta), localitat de la república del Daguestan, a Rússia
# Claude Barthélemy

Claude Barthélemy (Cap-Haïtien, 9 de maig de 1945 - Nova Jersey, 6 d'abril de 2020) fou un futbolista haitià de la dècada de 1970.
Fou 14 cops internacional amb la selecció d'Haití amb la qual participà en la Copa del Món de futbol de 1974.
Pel que fa a clubs, destacà a Detroit Cougars.

## Referències

* ↑ Claude Barthélemy Fitxa i estadístiques a la FIFA
* ↑ Claude Barthélemy a National-Football-Teams.com (anglès)
* ↑ NASL career stats
# Au Sable Forks

Au Sable Forks és una concentració de població designada pel cens dels Estats Units a l'estat de Nova York. Segons el cens del 2000 tenia 670 habitants.

## Demografia

Segons el cens del 2000, Au Sable Forks tenia 670 habitants, 265 habitatges, i 175 famílies. La densitat de població era de 103,5 habitants/km².
Dels 265 habitatges en un 33,6% hi vivien nens de menys de 18 anys, en un 53,2% hi vivien parelles casades, en un 10,6% dones solteres, i en un 33,6% no eren unitats familiars. En el 29,8% dels habitatges hi vivien persones soles el 17,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,53 i el nombre mitjà de persones que vivien en cada família era de 3,16.
Per edats la població es repartia de la següent manera: un 27,6% tenia menys de 18 anys, un 6,7% entre 18 i 24, un 29,1% entre 25 i 44, un 20,7% de 45 a 60 i un 15,8% 65 anys o més.
L'edat mediana era de 36 anys. Per cada 100 dones de 18 o més anys hi havia 98 homes.
La renda mediana per habitatge era de 32.578 $ i la renda mediana per família de 37.500 $. Els homes tenien una renda mediana de 30.859 $ mentre que les dones 21.667 $. La renda per capita de la població era de 14.816 $. Entorn del 10,6% de les famílies i el 13,5% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Au Sable Forks». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Au Sable Forks». American Fact Finder. Oficina del Cens dels Estats Units, 12-01-2010.
# Jennersdorf

Jennersdorf (en hongarès Gyanafalva i en eslovè Ženavci) és una ciutat austríaca situada al sud-est del país, en l'estat de Burgenland. És la capital del districte homònim. El 2021 la ciutat tenia 4.121 habitants. El riu Raba, afluent del Danubi, travessa el municipi.

## Referències

* ↑ «Bevölkerung am 1.1.2021 nach Gemeinden (Gebietsstand 1.1.2021)» (en alemany). Statistik Austria. [Consulta: 2 gener 2022].
# Mor ve Ötesi

Mor ve Ötesi és un grup de rock alternatiu procedent d'Istanbul, Turquia. Units l'any 1995, els seus components són Harun Tekin, Kerem Kabadayı, Burak Güven i Kerem Özyeğen. Han editat des del seu primer treball, Şehir, el 1996, cinc discos d'estudi amb nombrosos èxits. Van ser els representants de Turquia al Festival de la Cançó d'Eurovisió 2008.

## Discografia

* 1996 Şehir
* 1999 Bırak Zaman Aksın
* 2001 Gül Kendine
* 2004 Dünya Yalan Söylüyor
* 2006 Büyük Düşler
* 2008 Başıbozuk
* 2010 Masumiyetin Ziyan Olmaz

## Referències

* ↑ «Mor ve Ötesi'nden yeni tekli: Forsa» (en turc). Gazete Duvar, 10-12-2021 [Consulta: 9 gener 2022]. «Ocak 1995'te Harun Tekin (vokal & gitar), Alper Tekin (bas), Derin Esmer (vokal & gitar) ve Kerem Kabadayı (davul) tarafından İstanbul'da kurulan Mor ve Ötesi'nin temelleri, 90’ların başında Harun Tekin... // (turc) Fundada a Istanbul el gener de 1995 per Harun Tekin (veu i guitarra), Alper Tekin (baix), Derin Esmer (veu i guitarra) i Kerem Kabadayı (bateria)...»
* ↑ Yazıcıtunc, Gunec Gulun «Eurovision 2008: From Turkey’ Mor ve Ötesi in focus» (en anglès). EuroVisionary, 18-02-2021 [Consulta: 9 gener 2022]. «Mor ve Ötesi is a celebrated Turkish rock band formed by Harun Öztekin (vocals & guitar), Alper Tekin (bass guitar), Derin Esmer (vocals and guitar) and Kerem Kabadayı (drums) in Istanbul in 1995. Their first album Şehir (City) was released in 1996.»
* ↑ «mor ve ötesi» (en anglès). [Consulta: 9 gener 2022].

## Enllaços externs

* Pàgina Oficial
# Jove Orquestra Nacional d'Espanya

La Jove Orquestra Nacional d'Espanya (JONDE), en castellà Joven Orquesta Nacional de España, és una orquestra dedicada a la formació de músics espanyols a través de la pràctica del repertori simfònic i de càmera.
Va ser creada per Ordre de 17 d'octubre de 1983 del llavors Ministeri de Cultura, sent el seu primer director Edmon Colomer i Soler. Pertany a l'Institut Nacional de les Arts Escèniques i de la Música, al seu torn, un organisme depenent de l'actual Ministeri d'Educació, Cultura i Esports.
Al capdavant de la direcció artística de l'orquestra han estat a més d'Edmon Colomer (1983-1995), Llorenç Caballero Pàmies (1995-2001) i José Luis Turina des de l'any 2001.

## Directors convidats

Entre els directors convidats per la JONDE es compten entre altres Carlo Maria Giulini, Jesús López Cobos, Victor Pablo Perez, Peter Maag, Josep Pons, Alberto Zedda, Arturo Tamayo, Juanjo Mena, José Luis Temes.

## Projecció internacional

El 1996, en ocasió del centenari del naixement de Robert Gerhard i Ottenwaelder, la JONDE va ser convidada a participar en els Proms celebrats al Royal Albert Hall de Londres, convertint-se així en la primera orquestra espanyola a participar en l'esdeveniment. Coincidint amb l'últim concert de l'orquestra sota la batuta de Colomer. L'obra triada va ser la cantata The Plague (La pesta), del compositor espanyol Robert Gerhard, amb text d'Albert Camus.

## Vegeu també

* Orquestra Nacional d'Espanya
* Auditori Nacional de Música de Madrid

## Referències

* ↑ «Joven Orquesta Nacional de España». España es Cultura / Spain is Culture. Ministerio de Cultura. [Consulta: 1r juny 2019].
* ↑ España, Ministerio de Cultura «Orden de 17 de octubre de 1983 por la que se crea la Joven Orquesta Nacional de España». BOE, Núm. 258, 28-10-1983, pàg. 29236 [Consulta: 1r juny 2019].
* ↑ Franco, Enrique «Un aniversario feliz». El País, 17-01-1994 [Consulta: 1r juny 2019].
* 1 2 Gaviña, Susana «La Jonde, 20 años no es nada». ABC, 07-04-2004 [Consulta: 1r juny 2019].
* ↑ Gómez, Lourdes «Despedida de Colomer». El País, 13-08-1996 [Consulta: 1r juny 2019].
* ↑ Morgades, Lourdes «La JONDE, primera orquesta española invitada a los 'Proms' de Londres». El País, 05-04-1996 [Consulta: 1r juny 2019].

## Enllaços externs

* Jove Orquestra Nacional d'Espanya (JONDE)
# Ovidio Messa

Ovidio Messa (Yacuiba, 12 de desembre de 1952 - Alacant, 27 de juliol de 2017), o Ovidio Mezza, fou un futbolista bolivìà de la dècada de 1970 i entrenador.
Fou internacional amb la selecció de Bolívia. Pel que fa a clubs, defensà els colors de Club Petrolero de Cochabamba, Club Chaco Petrolero, Club The Strongest, Club Libertad de Paraguai i Club Guaraní de Paraguai.

## Referències

* ↑ Diccionario biografico del futbol boliviano - Repositorio UMSA
* ↑ Muere el exjugador y director técnico Ovidio Messa Arxivat 2017-07-29 a Wayback Machine. - La Razón, 27 de juliol de 2017
* ↑ Fallece el exjugador de la Selección Ovidio Messa, Los Tiempos, 27 de juliol de 2017
* ↑ Fallece Ovidio Messa, un ícono del fútbol boliviano - Diario Pagina Siete Arxivat 2017-07-30 a Wayback Machine., 27 de juliol de 2017
* ↑ Ovidio Messa a National-Football-Teams.com (anglès)
# Tsunami (desambiguació)

«Tsunami» té aquests significats:
* Tsunami, ones massives ocasionades per un terratrèmol.
* Satoshi Tsunami, futbolista japonès.
* Tsunami Democràtic o Tsunami D, moviment social català de protesta a la sentència judicial vinculada al referèndum sobre la independència de Catalunya.
# Resolució 554 del Consell de Seguretat de les Nacions Unides

La Resolució 554 del Consell de Seguretat de les Nacions Unides, aprovada el 17 d'agost de 1984 després de recordar la resolució 473 (1980), el Consell va condemnar les eleccions generals de 1984 a Sud-àfrica i l'adopció de la Constitució de Sud-àfrica de 1983.
El Consell va declarar que la constitució era contrària la Carta de les Nacions Unides i va declarar que les eleccions i la constitució eren nul·les, ja que això reforçaria encara més el govern de les minories del país. La resolució també va instar els Estats membres i les organitzacions internacionals a no concedir el reconeixement a les eleccions, afirmant que l'erradicació total de l'apartheid i l'establiment de la democràcia a Sud-àfrica conduiria a una solució justa i duradora a la "situació explosiva" al país.
La resolució, que va exigir al Secretari General de les Nacions Unides que vigilés la seva implementació, va ser aprovada per 13 vots contra cap, mentre que el Regne Unit i els Estats Units es van abstenir en la votació.

## Vegeu també

* Llista de resolucions del Consell de Seguretat de les Nacions Unides 501 a la 600 (1982 - 1987)

## Enllaços externs

* PDF Text de la Resolució a UN.org